Mi ara nḥekker tafelwit-a ad naf azgen n yiselmaden, nnan-d igburen d ufrinen ilaqen i uselmed deg uswir-a, yessegza-d umselɣu wis 07: « gerrzen ama d tullisin i d-ferrnen ama d iḍrisen imesfuklen neɣ d irmad i d-ittuheyyan wulmen i uswir-a ». Amselɣu wis 10 yura-d : « lhan sumata », wis 5 : « acku yedda d uswir wis 4, yella wullis neɣ tullist, akked uḍris imesfukel, wigi ad t-neɣren yinelmaden akken ilaq deg uswir-a ». Ma d azgennniḍen n yimsulɣa, nnan-d igburen n udlisfus ur ilaqen ara. Yenna-d umselɣu wis 1: « llan kra n yigburen ur ddin ara d tgezmin d yisenfaren n ulmud alemmas, ad ten-yiḥwiǧ unelmad deg tesnawit ». Amselɣu wis 11 yura-d : « yella wayen ixussen deg-sen imi dkecment tantaliyin-nniḍen ».